Notum sit omnibus, tam futuris quam etiam presentibus, quod ego Bernardus Grossus do unam meam ancillam, nomine Eldiardem, uxorem Duranni, servi Sancti Petri, cum filiis suis et filiabus, his nominibus: Teudinus, Richelmus, Humbertus, Constantius, Tedsa, Alexandra, Ermengardis, Constancia, ut ab hac die a mea et omnium meorum parentum servitute sint extorres et extranei, ac sancto Petro cum omni alacritate serviant omnibus diebus vite sue et Cluniacensibus senioribus. Si quis autem ex meis heredibus hos repetere voluerit et hoc meum donum calumpniare voluerit, omnibus maledictionibus que in veteri et novo Testamento contine[n]tur subjaceat, nisi ad emendationem venerit. S. Bernardi, qui hoc donum fecit et suis fidelibus firmare rogavit. Sig. Ermengarde, uxoris ejus. S. Bernardi levite. S. Bernardi. S. Wichardi. S. Jozaldi Dermaniaco. S. Soffredi. S. Adalardi.